Suat Serdar. Suat Serdar (1997-yil 11-aprelda tugʻilgan) — nemis professional futbolchisi, Bundesliganing Herta BSC klubi yarim himoyachisi sifatida oʻynaydi. Jamoalardagi faoliyati. Mainz. Serdar Bundesligada 2015-yilning 18-sentabrida TSG 1899 Xoffenxaymga qarshi o‘yinda 88-daqiqadan so‘ng Yunus Malli o‘rniga maydonga tushib debyutini oʻtqazadi. Shalke. 2018-yilning 17-mayida Serdar 4 yillik shartnoma asosida "Shalke-04"ga o‘tishi maʼlum bo‘ldi. Koʻpchilik Serdarni 2019/20 yilgi mavsumda „Shalke“ning eng yaxshi futbolchisi deb hisoblaydi. Gerta. 2021-yil 15-iyun kuni Serdar Gerta BSC bilan besh yillik shartnoma imzoladi. U DFB-Pokal birinchi raundida SV Meppenga qarshi oʻyinda debyut qild. Uning ligadagi debyuti 15-avgust kuni safarda FK Kyoln qarshi 3:1 hisobida magʻlubiyat bilan tugadi. U pandemiya davrida SARS‑CoV‑2 uchun ijobiy sinovdan oʻtdi. Terma jamoadagi faoliyat. U oʻz yosh toifasida U16, U17, U18, U19 va U20 yosh toifalarida Germaniya terma jamoasini himoya qilgan. U Germaniya terma jamoasidagi debyutini 2019-yil 9-oktabr kuni Argentinaga qarshi o‘rtoqlik uchrashuvida o‘tkazgan. U 72-daqiqada Serj Gnabrini almashtirgan. Shaxsiy hayoti. Serdar — juda kamgap shaxs, u ota-onasi va aka-ukalari toʻgʻrisida hech qayerda hech qanday maʼlumotni oshkor qilmagan. Uning Instagram va barcha ijtimoiy tarmoqdagi sahifalarida shaxsiy hayotiga oid hech qanaqa maʼlumotlar keltirilmagan. Hozirgi kunda Suat Serdarning transfer summasi 8 million yevroni tashkil etmoqda. Futbolchinig agenti Sports360 GmbH tashkiloti hisoblanadi. Ushbu tashkilot Suat Serdardan tashqari Toni Kroos, Timo Werner, Niklas Süle kabi futbolchilarning ham agenti hisoblanadi.